da da en da nl da da sv da da da da lt en da da da da en da de da da da da da da da da da da da da da da da da da da de da da da da nb nb nb nb da da nb nb en en da en da da da da da da da da da nl da da nb da en da da da sv en nl nl da en da de de en en nl en en nl nl sv en da de de en en nl en nl nl sv en da de de en en nl en en sv nl da en da it en
Jubilæumsbogen tager form – få den til jubilæumsfesten
24. maj 2022 Davidsen Nyheder, Prioritet, Slider
Nu varer det ikke længe.
Lørdag den 18.juni samles medlemmer af Danske Sportsjournalister til 100-års-jubilæumsfest på Hotel Faaborg Fjord til et døgn i særklasse. Udover sociale og faglige aktiviteter samt god mad og drikke, er der også en ekstra gave til alle medlemmer, der møder op til festen.
Alle deltager til festen får således udleveret et eksemplar af Danske Sportsjournalisters jubilæumsbog, der udkommer i juni. Bogen er næsten færdig og bliver et sandt fyrværkeri af fortællinger. Det er ganske enkelt bogen om Danske Sportsjournalisters historie – fortalt af medlemmerne selv. Her finder du anekdoter, sprogblomster og fortællinger om forskellige sider af branchen; om møderne med kilderne, om rejserne, om billederne, om sportslige og journalistiske højdepunkter og nedture. Om scoops. Om fejl. Om forsider og bagsider. 100 medlemmer har bidraget med hver sin historie, der til sammen danner den mosaik, der er dansk sportsjournalistik gennem 100 år.
Alle deltagere i jubilæumsfesten vil få udleveret bogen kvit og frit, mens den efterfølgende kan købes ved henvendelse til foreningen. Mere om dette senere.
Her er al information om Danske Sportsjournalisters jubilæumsfest:
Det bliver en gigant weekend med vægten lagt på store smil, aktiviteter for alle, fællesleg med mega store præmier, et kulinarisk overflødighedshorn og fyldte glas. Godt humør og masser af røverhistorier er med om bord.
Kort sagt – det bliver en weekend du aldrig glemmer.
Husk derfor tilmelding til formand Jimmy Bøjgaard på email: jimmy@boejgaard.dk. Oplys, om du ønsker bustransport fra København eller Odense, eller selv sørger for transport.
300 kroner indbetales til Reg./konto 3243 – 9156925. Tilmelding er foretaget, når email er sendt og betaling foretaget.
Bustransport fra København og Odense
Gallafest med middag og prisuddeling
Sociale dagsaktiviteter udendørs, hvis vejret tillader det
Overnatning (i enkeltværelse så længe værelser haves – først til mølle)
Danske Sportsjournalisters 100 års-jubilæumsbog
(bogen uddeles gratis til alle deltagere ved jubilæumsfesten – efterfølgende kan den købes)
Lørdag den 18. juni:
Kl. 10.00 Busafgang fra Ingerslevsgade, København v/DGI Byen
Kl. 12.00 Opsamling Odense Banegård
Kl. 13.00 Ankomst Hotel Faaborg Fjord
Kl. 14.00 Sociale aktiviteter
Kl. 18.00 Gallafest, underholdning og prisuddeling
Søndag den 19. juni:
Kl. 10.00 Busafgang mod Odense/København
DS-medlemmer kårer Årets Pokalfighter torsdag
Ayo Okosun fra OB blev Årets Pokalfighter
Husk ekstraordinær generalforsamling onsdag
Stor interesse for jubilæumsbogen – bestil bogen her
Indkaldelse til ekstraordinær generalforsamling
Info: Akkreditering til VM i Qatar
Jubilæumsbogen er på gaden – sådan får du fat i den
Ny chef for DR Sporten
Tilbageblik: Fin fest, fin stemning, fint sted
Her er vinderne af årets fem specialpriser
Klaus Egelund og Thomas N. Andersen kåret til Årets Sportsjournalist 2021
Jubilæumsfest – vi ses i Faaborg!
Se hele programmet for Play Te Game-konferencen
Danske Sportsjournalisters bestyrelse vil ud af AIPS
Sidste chance: Tilmeld dig weekendens jubilæumsfest
Årets Sportsjournalist 2021: Her er de tre nominerede
Danske Sportsjournalister - All rights reserved